
# Шәех Равил Гайнетдин драматург Илгиз Зәйниев белән очрашып медаль тапшырган

Россия мөселманнары Диния нәзарәте рәисе мөфти шәех Равил Гайнетдин «Әкият» татар дәүләт курчак театры режиссеры Илгиз Зәйниевка һәм мәдәният-мәгърифәт тармагында хезмәт иткән башка шәхесләргә «Рухи бергәлек өчен» медале тапшырган.

Очрашуда Россия мөселманнары Диния нәзарәтенең мәдәният департаменты җитәкчесе **Ренат Абянов**, аның урынбасары **Гүзәл Мөбинова**, «Читай» нәшрият йорты директоры **Илшат Сәлахетдинов** һәм тарихчы журналист **Марат Сәфәров** катнашкан.

«Россия мөселманнарының рухи лидеры кунакларның мәдәният һәм мәгърифәт тармагында эшчәнлеген югары бәяләп һәм аларга уңышлар теләп дога кылды», – дип язылган мөфтиянең рәсми сайтында.

«Милләт, мәдәният турында сөйләштек. Бик зәвыклы, чын зыялы шәхес – мөфтиебез, Аллаһка шөкер! Очрашудан җан рәхәте алдым», - диде Илгиз Зәйниев «Татар-информ» хәбәрчесенә очрашуны шәрехләп.

«Рухи бергәлек өчен» медале, шулай ук, Гүзәл Мөбиновага, Илшат Сәлахетдинов һәм Марат Сәфәровка да тапшырылган.



Рузилә Мөхәммәтова

Следите за самым важным и интересным в Telegram-каналеТатмедиа

## Нет комментариев
Шәех Равил Гайнетдин драматург Илгиз Зәйниев белән очрашып медаль тапшырган